open-index/open-wikipedia-markdown huggingface dataset:
Johnathon Schaech

**Johnathon Schaech** (* 10. september 1969, Edgewood, Maryland, USA) je americký herec, spisovateľ a producent. 

## Detstvo a mladosť

Johnathon Schaech sa narodil v meste  Edgewood v štáte Maryland. Jeho otec je policajt a matka manažérka ľudských zdrojov. Má jednu sestru a vyrastal v katolíckej viere. Má taliansky a nemecký pôvod. 

## Kariéra

V roku 1993 hral Schaech hlavnú úlohu vo filme *Spútaná láska* po boku Angely Bettis a Vanessy Redgrave. V roku 1995 si zahral spoločne s Rose McGowan vo filme *The Doom Generation*. V rovnakom roku hral aj vo filme *Čo si ušiť do výbavy*. 

V roku 1998 hral vo filme *Pokrvné puto*. O rok neskôr, hral v komédii *Štyria do trojky*. V rokoch 1999 až 2000 účinkoval v televíznom seriáli *Time of Your Life*.

V roku 2002 hral v televíznom filme *Krvavý zločin*. V roku 2005 hral spoločne s jeho vtedajšou manželkou, Christinou Applegate v televíznom filme *Denník*.  

V roku 2013 si Schaech zahral sovietskeho politického dôstojníka vo filme *Fantóm*. Účinkoval aj v piatich epizódach prvej série televízneho seriálu *[[Ray Donovan]]*. 

V rokoch 2016 až 2018 sa Schaech objavil v niektorých častiach prvých troch sérii televízneho seriálu *Legends of Tomorrow*. V roku 2020 hral po boku hercov ako Tye Sheridan, Ana de Armas a Helen Hunt vo filme *Nočný recepčný*. 

Okrem iného, sa Schaech venuje aj spisovateľstvu. Napísal knihu a napísal aj niekoľko scenárov pre televízne seriáli a filmy. 

## Súkromný život

Predtým ako herečka Ellen DeGeneres prehlásila coming out, ju často Schaech sprevádzal na rôznych akciách. V roku 2001 sa Schaech oženil za herečku Christinu Applegate. V decembri 2005 požiadal o rozvod, ktorý bol uskutočnený v roku 2007. Schaech sa oženil druhý krát v roku 2010 s Janou Kramer. Rozviedli sa v roku 2011. Od roku 2013 je ženatý za Julie Solomon, s ktorou má dve deti.

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Producenti USA
Kategória:Spisovatelia USA
Kategória:Osobnosti USA nemeckého pôvodu
Kategória:Osobnosti USA talianskeho pôvodu
Kategória:Osobnosti z Marylandu
Global Biodiversity Information Facility

**Global Biodiversity Information Facility** (GBIF) je medzinárodná organizácia, ktorá sa zameriava na sprístupňovanie vedeckých informácií o biodiverzite prostredníctvom internetu. Údaje o rastlinách, zvieratách, hubách a mikroorganizmoch, ktoré poskytujú zúčastnené organizácie, sú po spracovaní voľne dostupné z jedného portálu.  

Organizácia GBIF vznikla v roku 2001 na základe memoranda zúčastnených krajín a vedeckých inštitúcií. V súčasnosti je hodnotená  ako komplexný zdroj informácií pre globálne analýzy biodiverzity, so záznamami o stovkách miliónov pozorovaní viac ako 1,7 milióna druhov.   

## GBIF Slovensko
Účastníckou krajinou s právom hlasovania je od roku 2001 aj Slovensko. Do databáz GBIF  v súčasnosti prispievajú tieto inštitúcie a organizácie: Štátna ochrana prírody Slovenskej republiky, Botanický ústav SAV a environmentálna organizácia HBH Projekt Slovensko.     

Ich výskumné pozorovania a štúdie boli poskytnuté organizácii GBIF prostredníctvom týchto projektov:
* Kompletizácia herbárových údajov o cievnatých a necievnatých rastlinách s pôvodom na Slovensku ale aj mimo jeho územia, ak sú uložené v slovenských herbároch.  
* Údaje o zložení vtačích spoločenstiev v oblasti Chopok – juh (lyžiarske stredisko).     
* Prieskum obojživelníkov a plazov v oblasti Chopok – juh (lyžiarske stredisko).     
* Prieskum chránených druhov rastlín v oblasti Chopok – juh (lyžiarske stredisko).   
* Prieskum výskytu vtákov v okolí dobývacieho priestoru lomu Sedlice II.   

V roku 2022 vydali slovenskí výskumníci štyri recenzované články s využitím informácií získaných z údajov GBIF a do databáz prispeli viac 108 000 pozorovaniami biologických druhov, pričom od svojho členstva v organizácii prispeli už celkovo cez 440 000  pozorovaniami.

## Referencie

Kategória:Biologické databázy
Kategória:Webové stránky
Kategória:Vzniklo v 2001
Euaión

**Euaión**  () môže byť:
* grécky tragéd v 5. stor. pred Kr., pozri Euaión (tragéd)
* Platónov žiak, tyran v Lampsaku, pozri Euaión z Lampsaku
 
## Zdroje
Onésimos

**Onésimos** alebo **Onesimus** (, ) môže byť:
* starogrécky maliar váz, pozri Onésimos (maliar)
* macedónsky aristokrat, radca kráľa Persea, pozri Onésimos (syn Pythóna)
* kresťanský svetec, mučeník, pozri Onesimus (mučeník)
 
**Onesimos** môže byť aj:
* oromský učenec v Etiópii (1856 – 1931), pozri Onesimos Nesib
 
## Zdroje
Detektívny film

[náhľad|Symbol detektívok [Sherlock Holmes.]]

**Detektívka** je jedným z najobľúbenejších žánrov zábavnej literatúry, ktorá zahŕňa detektívny román, novelu a poviedku. Názov pochádza z latinského slova *detegere* = odkrývať, odhaľovať. Zápletka detektívnych príbehov je založená na zločine (najčastejšie vražde), po ktorého páchateľovi, detailoch spôsobu prevedenia alebo motívu pátra detektív. Detektívka má tiež blízko k thrilleru alebo špionážnemu románu, často dochádza k ich kombinácii. Historická detektívka, ktorej dej sa odohráva vo vzdialenejšej minulosti, býva považovaná tiež za subžáner historického románu. U detektívnych filmoch je to rovnako ako u detektívnej literatúry.

## Detektívi vo filme

## Referencie

## Iné projekty

## Externé odkazy

* Encyclopaedia Beliana

Kategória:Filmové žánre
Slovenské národné hokejové mužstvo hráčov do 20 rokov na Majstrovstvách sveta 2024

**[[Slovenské národné hokejové mužstvo hráčov do 20 rokov]]** sa na Majstrovstvách sveta v ľadovom hokeji hráčov do 20 rokov 2024, ktoré sa uskutočnili v Göteborgu, umiestnilo na **6. mieste**. Mužstvo sa zúčastnilo v nižšie uvedenej zostave.

## Realizačný tím

* Tomáš Pšenka – manažér
* Ivan Feneš – tréner
* Martin Štrbák – asistent trénera
* Scott Moser – asistent trénera
* Peter Kosa – tréner brankárov
* Tomáš Surový – konzultant
* Matej Thomka – kondičný tréner
* Patrik Michnáč – video tréner
* Pavol Lauko – fyzioterapeut
* Michael Bujňák – fyzioterapeut
* Marek Jenčík – masér
* Tomáš Kyselica – média manažér

## Zostava

## Základná časť
**Skupina B**

|}

#### Zápasy

----
----
----

## Play - off

### Tabuľka skupinovej fázy

### Pavúk

### Štvrťfinále

## Štatistiky

### Lídri bodovania

**Hetrik**

*Hráči, ktorí skórovali aspoň trikrát v jednom zápase (dali tri góly za zápas).*

### Brankári

**Shut-out**

*Brankári, ktorí vychytali zápas s nulou (t. j. nedostali v zápase ani jeden gól).*

## Pozri aj

* Slovenské národné hokejové mužstvo hráčov do 20 rokov

Kategória:Slovenské národné hokejové mužstvo hráčov do 20 rokov
1. liga hádzanárov 1996/97

**1. liga hádzanárov** v sezóne **1996/97** bol 4. ročník 1. ligy hádzanárov, druhej najvyššej hádzanárskej súťaže mužov na Slovensku, spravovanej Slovenským zväzom hádzanej. Súťaž niesla dobový názov *II. liga* a súťažilo v nej 12 družstiev. Víťazom ligy sa stalo družstvo Tatran Stupava.

## Systém súťaže
Súťaž pozostávala iba z jednej dlhodobej časti, ktorá sa skladala z 22 kôl. Každý s každým sa stretol raz doma a raz vonku. Víťaz súťaže tentoraz nemal právo postúpiť do najvyššej ligy, pretože súťaže prešli reorganizáciou a počet tímov v najvyššej súťaži sa znižoval o 2 tímy. Posledné 2 družstvá zostúpili do 2. ligy.
 
## Účastníci

Poznámka: V súťaži malo hrať aj družstvo PPS Detva, ktoré ako posledný tím zostúpilo z extraligy, ale odhlásilo sa z nej až po vyžrebovaní súťaže. Nahradilo ho Kysucké Nové Mesto, ktoré v kvalifikácii o 1. ligu vyradil v dvoch zápasoch Hlohovec.

## Výsledky
;Zápasy

;Tabuľka

## Referencie

## Pozri aj
* Extraliga hádzanárov 1996/97
* 1. liga hádzanárok 1996/97

## Externé odkazy
* Oficiálna stránka Slovenského zväzu hádzanej

## Zdroj
* Denník Šport 1996, 1997

Kategória:Hádzaná v 1996
Kategória:Hádzaná v 1997
Kategória:Šport na Slovensku v 1996
Kategória:Šport na Slovensku v 1997
Kategória:1. liga hádzanárov
Bernolákovci (šľachtický rod)

**Bernolákovci** (dobovo v základnom tvare: *Brnula(k), Brnol(i)ak, Brnolák, Szlaniczay*; predikát: *zo Slanice*) boli uhorský šľachtický rod pochádzajúci zo zaniknutej obce Slanica.

## Dejiny rodu
Ide o pôvodne škultétsky rod, ktorý získal šľachtický titul od cisára Leopolda I. dňa 15. júna 1681 za zásluhy o cirkev a dynastiu, teda za pomoc po turbulentnom období povstania Gašpara Piku. Armálna listina sa vzťahuje na Mateja Bernoláka, jeho manželku Zuzanu Bencúrovú a ich deti Martina, Juraja, Jána, Mikuláša, Eliáša, Zuzanu a Žofiu. V Slanici žilo viacero rodín Bernolákovcov, pričom šľachtický titul získala len rodina Mateja Bernoláka. Matej sa živil obchodom so soľou z poľskej Wieliczky. Neskôr sa rod rozšíril aj do Novohradskej, Marmarošskej, Tolnianskej a Peštianskej stolice.

## Významní členovia rodu
* Matej Bernolák (17221792), farár v Sedliackej Dubovej, neskôr odišiel do Hontianskej stolice a pôsobil v Tesároch nad Žitavou, umrel v Chorvátskom Grobe
* Ján Bernolák (1725/1726 – 1761), kňaz, pôsobil v Necpaloch, Sučanoch, Námestove a Slanici
* Ondrej Bernolák (17271788), prírodovedec a pedagóg, profesor geometrie na Trnavskej univerzite, neskôr dekan jej filozofickej fakulty
* Anton Bernolák (17621813), kňaz a jazykovedec, autor prvej kodifikácie spisovného slovenského jazyka, zakladateľ Slovenského učeného tovarišstva
* Jozef Bernolák (17931847), úradník Uhorskej dvorskej komory, prísediaci viacerých stolíc a súdov v Uhorsku, spoluzakladateľ Spolku milovníkov reči a literatúry slovenskej v Budíne (1834)
* Ferdinand Bernolák (18231897), spisovateľ, publicista a advokát, slúžny v Marmarošskej a Tolnianskej stolici

## Erb rodu
Erb rodu tvoria v modrom štíte zo zelenej pažite vyrastajúce strieborné skalné bralá, prevýšené troma červenými (!) ružami, vyrastajúcimi na zelených listnatých stopkách zo strieborného zvlneného pruhu. Spod koruny na otvorenej turnajovej prilbe splývajú tu modro-zlaté, tam červeno-strieborné prikrývadlá. Klenotom je zlatý vyrastajúci jeleň v rovnakej zbroji.

## Referencie

Kategória:Šľachtické rody v Uhorsku
Kategória:Šľachtické rody na Slovensku
Kategória:Slanica
Bernolákovci

**Bernolákovci** môžu byť:

* jeden z hlavných prúdov slovenského národného obrodeneckého hnutia, pozri Bernolákovci (hnutie)
* šľachtický rod pochádzajúci z bývalej obce Slanica, pozri Bernolákovci (šľachtický rod)
Jan Dlask

Mgr. **Jan Dlask**, Ph.D. (* 5. september 1973, Pardubice – † 21. december 2023, Praha) bol český literárny teoretik, odborník na švédsku a&nbsp;predovšetkým fínsku literatúru, vysokoškolský pedagóg pôsobiaci od roku 2002 na&nbsp;Oddelení fínskych štúdií Ústavu germánskych štúdií Filozofickej fakulty Univerzity Karlovej v&nbsp;Prahe. V&nbsp;rokoch 19922000 absolvoval magisterský odbor fínčina-švédčina a&nbsp;v&nbsp;rokoch 20022010 doktorandské štúdium germánskej literatúry na tej istej fakulte. Absolvoval niekoľko zahraničných stáží na univerzitách v Turku a v Helsinkách. Venoval sa i štúdiu teológie. 

Bol tiež prekladateľ, editor a&nbsp;autor odborných článkov o&nbsp;severskej literatúre. Externe pôsobil aj na Univerzite Pardubice. V roku 2018 vydal prvé ucelené dielo o dejinách fínsko-švédskej literatúry v češtine pod názvom *Dějiny finskošvédské literatury v perspektivě bourdieuovské sociologie*. Web ČT24 vydal v&nbsp;roku 2019 s&nbsp;Janom Dlaskom rozhovor o&nbsp;Tove Janssonovej, autorke kníh o Muminoch.

Jan Dlask sa o Fínsko a fínsky jazyk začal zaujímať v 90. rokoch, keď so strednou školou navštívil mesto Vaasa. Neskôr sa rozhodol aj pre štúdium švédčiny, ktorá je vo Fínsku druhým úradným jazykom a pre Fínsko je historicky, spoločensky a kultúrne dôležitá.  Špecializoval sa na švédskojazyčnú literaturú vo Fínsku z literárnosociologickej perspektívy koncepciou literárneho pola Pierra Bourdieua. 

Jan Dlask zomrel tragicky ako jedna z&nbsp;obetí streľby na Filozofickej fakulte UK v decembri 2023.

## Referencie

## Externé odkazy
* Jan Dlask v Databazeknih.cz
* Jan Dlask na webe Ústavu germánskych štúdií FF UK
* Jan Dlask na iLiteratura.cz

Kategória:Osobnosti z Pardubíc
Kategória:Českí literárni teoretici
Kategória:Zastrelené osobnosti
Kategória:Vyučujúci na Filozofickej fakulte Karlovej univerzity
Kategória:Absolventi Filozofickej fakulty Karlovej univerzity
Historický film

náhľad|Dekorácie historického obydlia.

**Historický film** je kinematografický žáner, ktorý je založený na princípe historickej fikcie a ktorý zobrazuje historické udalosti. Dielo historickej fikcie zahŕňa viacero podžánrov (western, mušketierovka, vojnový atď.).

Často historické filmy zobrazujú skutočnú historickú udalosť ako vojny, nepokoje či politické udalosti. Neexistuje jednotná odpoveď na to, čo definuje historický film, pretože takmer každý významný filmový a historický teoretik, ako napríklad Robert Rosenstone, Marcia Landy a Robert Burgoyne, má svoj vlastný návrh, čo definuje historický film.

## Citát
Historik Robert A. Rosenstone ponúka definíciu historického filmu:

## Referencie

## Iné projekty

## Externé odkazy

* Encyclopaedia Beliana

Kategória:Filmové žánre
Slavejkovova škola

**Slavejkovova škola** môže byť:

* budova školy v Bulharsku:
** Slavejkovova škola (Plovdiv)
** Slavejkovova škola (Triavna)
Veronika brečtanolistá

**Veronika brečtanolistá** () je druh z rodu veronika z čeľade skorocelovité (*Plantaginaceae*). Je to jednoročná bylina. Najnápadnejším znakom tejto rastliny sú listy podobné listom brečtana. Jej prirodzený areál sa rozprestiera od Európy, cez Stredomorie až po strednú Áziu.

Staršie tento druh niekedy zahŕňal (ako poddruhy) aj niektoré z nasledujúcich dnešných druhov: veronika trojlaločná (*Veronica triloba*), veronika laločnatá (*Veronica sublobata*), *[[Veronica stewartii]]* a *[[Veronica sibthorpioides]]*. Veronika brečtanolistá v dnešnom rozsahu sa v takom prípade klasifikovala ako poddruh **veronika brečtanolistá pravá** (*Veronica hederifolia* subsp. *genuina*/*Veronica hederifolia* subsp. *hederifolia* sensu lato).

## Opis
Veronika brečtanolistá je jednoročná bylina rozkonárená hneď od bázy, s poliehavými až vystúpavými chlpatými stonkami, dlhými 5 až 40 (60) cm a s tenkým, niťovitým koreňom.

Tmavozelené listy sú stopkaté, dolné protistojné, horné striedavé, okrúhle až vajcovité. Čepele sú 3 až 5 laločné (podobné listom brečtana), pričom stredný lalok je najväčší, spravidla širší ako dlhý, tupý, s kratučkým hrotom. Na oboch stranách sú roztrúsene chlpaté.

Štvorpočetné kvety  vyrastajú v pazuchách listeňov jednotlivo. Tanierovitá koruna s priemerom 5 až 9 mm je svetlomodrá alebo fialová, tmavšie žilkovaná a hrdlo koruny je výrazne belavé. Čnelka je dlhá do 1 mm. Kalich je štvordielny a kališné zuby podlhovasto vajcovité až kopijovité, na okraji brvité, zvonku holé, po dozretí vzpriamené. Kvetné stopky sú 2 až 3 krát také dlhé ako kalich.  

Tobolky sú takmer guľaté, zboku len málo stlačené, plytko vykrojené a holé. Semená sú široko elipsovité, nevýrazne rebrované a svetložlté.

## Rozšírenie
Veronika brečtanolistá je rozšírená je v strednej a severnej Európe, kde osídľuje najmä človekom narušené stanovištia, v južnej Európe a juhozápadnej Ázii uprednostňuje horské polohy. Ako nepôvodný ale naturalizovaný druh je rozšírená aj v Severnej Amerike a v Japonsku. Na Slovensku je na celom území hojná.

## Ekológia
Veronika brečtanolistá je dosť častý druh na výživných pôdach bohatých na dusík, najmä v nížinách a pahorkatinách. Obľubuje otvorené stanovištia, často v početných populáciách vo vinohradoch, na poliach, na rumoviskách a popri cestách v listnatých lesoch. Kvitne od marca do mája. Je to samoopelivý druh a zrelé semená rozširujú mravce. 

## Poddruhy
Webové stránky POWO rozlišujú v rámci druhu tieto poddruhy:
**[[Veronica hederifolia subsp. hederifolia]]* – s výskytom od Európy, cez Stredomorie po strednú Áziu.
**[[Veronica hederifolia subsp. insularis]]* – s výskytom iba na Korzike.

## Referencie

## Iné projekty

Kategória:Flóra na Slovensku
brečtanolistá
Kategória:Rastliny s modrými kvetmi
Kategória:Rastliny s fialovými kvetmi
Kategória:Buriny
Pekelná

**Pekelná** () je vrch v Podbeskydskej vrchovine, krajinnom celku Stredných Beskýd. Leží nad obcou Lokca, približne  západne od Námestova. 

## Poloha
Nachádza sa v strednej časti Podbeskydskej vrchoviny. Leží v Žilinskom kraji, v okrese Námestovo a na katastrálnom území obce Lokca. Najbližšími sídlami sú východne situovaná Oravská Jasenica, južne ležiaca Lokca a západne Breza.

## Opis
Pekelná leží na juhovýchodnom okraji vrchoviny, v hrebeni vedúcom juhovýchodne z masívu Vrát (). Východne sa nachádza Stará hora (), Magurka () a Javorový vrch (), južne Budín (), Šubovka (), Prípor () a Čistý grúň (), západne Surový (), Kýčera () a Zraz () a severne Vyšná Poperačka (), Vráta (), Kozubka () a Slepčianka (). Masív patrí do povodia Oravy a jej zdrojnice Biela Orava, kde vodu zo západných a južných svahov odvádzajú krátke potoky a z východnej časti prítoky Veselianky. Na vrchol nevedie značený turistický chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je vidieť okolité vrcholy Podbeskydskej vrchoviny, Oravskú Maguru a Oravské Beskydy. 

## Prístup
Na vrchol nevedie značená turistická trasa, no traverzom vedie východným úbočím  žlto značený chodník z Lokce k rozhľadni Brabírka. 

## Referencie

## Pozri aj
* Podbeskydská vrchovina
* Zoznam vrcholov v Oravskej vrchovine

## Externé odkazy
* Poloha na turistickej mape

Kategória:Vrchy v Podbeskydskej vrchovine
Kategória:Vrchy pod 1000 metrov na Slovensku
Kategória:Vrchy v okrese Námestovo
Kategória:Lokca
Vlajka Zanzibaru

náhľad|Vlajka Zanzibaru
**Vlajka Zanzibaru** bola prijatá 9. januára 2005. Ide o horizontálnu trikolóru modrej, čiernej a zelenej s národnou vlajkou Tanzánie v kantóne.

## História
Zanzibar bol súčasťou sultanátu Maskat a Omán, ktorý od roku 1698 používal červenú vlajku. Majid bin Said vyhlásil nezávislý sultanát Zanzibar 2. novembra 1856, ale neprijal novú vlajku. Červená vlajka sa používala aj počas britského protektorátu. Keď Zanzibar získal 10. decembra 1963 nezávislosť od Spojeného kráľovstva, na vlajku bol pridaný zelený kotúč s dvoma žltými klinčekmi.

12. januára 1964 John Okello zvrhol zanzibarského sultána a prijal čierno-žlto-modrú trikolóru ako vlajku Zanzibarskej ľudovej republiky. 29. januára sa vlajka krajiny zmenila na modro-čierno-zelenú trikolóru. Tento dizajn vytvoril základ pre súčasnú vlajku. V roku 1964 sa Zanzibar spojil s Tanganikou a vytvorili novú krajinu, ktorú dnes poznáme ako Tanzániu a stará vlajka Zanzibaru sa prestala používať.

## Galéria

Súbor:Stamp_British_East_Africa_1897_2a.jpg|Jednofarebná červená vlajka na známke z 90. rokov 19. storočia
Súbor:Zanzibar,_from_Flags_of_All_Nations,_Series_2_(N10)_for_Allen_&_Ginter_Cigarettes_Brands_MET_DP841406.jpg|Pruhovaná vlajka z rokov 1856–96 na cigaretovej karte
Súbor:Latham_Island.jpg|Červená vlajka zanzibarského sultanátu vyvesená na ostrove Latham v roku 1964.


## Referencie

Kategória:Vlajky autonómnych území
Ázijské hry 2022

náhľad| Chang-čou 19. Ázijské hry v Chang-čou
**Ázijské hry 2022**, tiež známe ako **Hangzhou 2022**, bolo kontinentálne multišportové podujatie, ktoré sa konalo od 23. septembra do 8. októbra 2023 v Chang-čou v Číne. Hry si pripomenuli 110. výročie od vytvorenia prvého kontinentálneho podujatia.

Pôvodne boli hry naplánované medzi 10. a 25. septembrom 2022, 6. mája 2022 boli však hry z dôvodu celosvetovej pandémie COVID-19 odložené na rok 2023. Nové dátumy boli oznámené 19. júla 2022. Chang-čou bolo po Pekingu v roku 1990 a Kanton v roku 2010 tretím čínskym mestom, ktoré hostilo Ázijské hry.

Čínsky olympijský výbor potvrdil, že Chang-čou v provincii Če-ťiang predložil návrh na prihlásenie sa na podujatie a ako jediné mesto dokončilo všetky potrebné kroky na účasť v procese, ktorý sa skončil koncom augusta 2015. Chang-čou bolo oficiálne ocenené ako hostiteľské mesto 16. septembra 2015 v Ašchabad v Turkménsku počas 34. Valného zhromaždenia Ázijskej olympíjsskej rady.


## Zdroje
Kategória:Športové podujatia v Číne
Kategória:Ázijské hry 2022
Nad Remetovou

**Nad Remetovou** () je názov vrchu v Slanských vrchoch, krajinnom celku Matransko-slanskej oblasti. Leží nad obcou Ruská Nová Ves, približne  východne od Prešova. 

## Poloha
Nachádza sa v severnej časti pohoria, v geomorfologickom podcelku Šimonka. Vrch leží v Prešovskom kraji, okrese Prešov a zasahuje na katastrálne územie obce Zlatá Baňa a Ruská Nová Ves. Najbližším sídlom je severozápadne situovaný Podhradík, západne sa nachádzajú Teriakovce, Ruská Nová Ves a Dulova Ves, juhozápadne Kokošovce, juhovýchodne Zlatá Baňa a severne Okružná. 

## Opis
Vrch Nad Remetovou leží v severozápadnej časti podcelku Šimonka, v rázsoche vedúcej juhozápadným smerom z Troch chotárov () cez Tri oltáre (). Severne sa nachádza Kapušiansky hradný vrch (), Dubová hora () a Mohylky (), východne Krivý javor (), Tri chotáre (), Tri oltáre (), Čierna hora () a Šimonka (), južne Dubník (), Chabzdová (), Bodoň (), Kráľova hora () a Zobraná () a západne Malkovská hôrka () a Stráž (). Juhovýchodné svahy odvodňuje Sigordský potok do Delne, západné Soľný potok a severné potok Šebastovík do Sekčova v povodí Torysy. Vrcholom prechádza značený turistický chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných častí s redšou vegetáciou je však možné vidieť okolité vrcholy Slanských vrchov, Košickú kotlinu, Volovské vrchy, Čierna hora, Branisko, Bachureň, Čergov a ojedinele aj Tatry.

## Prístup
* po  červenej turistickej značke:
** od západu z Prešova cez Ruskú Novú Ves a Zbojnícky hrad
** od východu z Hanušovského sedla cez rázc. Chata Frička
* po  modrej značke zo strediska Sigord cez rázc. Chata Frička 

## Referencie

## Pozri aj
* Slanské vrchy
* Šimonka (geomorfologický podcelok)
* Zoznam vrcholov v Slanských vrchoch

## Externé odkazy
* Poloha na turistickej mape

Kategória:Vrchy v Slanských vrchoch
Kategória:Vrchy pod 1000 metrov na Slovensku
Kategória:Vrchy v okrese Prešov
Kategória:Zlatá Baňa
Kategória:Ruská Nová Ves
Konferencia v Lu-šane

**Konferencia v Lu-šane** (, ) bola oficiálne 8. plénom Ústredného výboru Komunistickej strany Číny. Konala sa od 2. júla do 16. augusta 1959. Názov konferencie vychádza z miesta konania, ktorým bola hora Lu-šan v blízkosti mesta Ťiou-ťiang na juhozápade provincie Ťiang-si. Pôvodným cieľom konferencie bolo zhodnotiť vývoj Číny za rok 1958 a vyriešiť praktické otázky. Viedla k ostráneniu kritikov Mao Ce-tunga z vedenia komunistickej strany, predovšetkým Pcheng Te-chuaja.

## Obsah
Konferencia mala byť vedená v uvoľnenom duchu, aj preto bola zvolaná do horského strediska. Avšak od jej začiatku sa prítomní delegáti začali deliť do dvoch skupín, podľa toho, či sa chceli zapáčiť Mao Ce-tungovi alebo či sa stavali kriticky voči politike Veľkého skoku vpred. 

Počas konferencie dňa 14. júla napísal minister obrany maršal Pcheng Te-chuaj osobný list Mao Ce-tungovi, v ktorom poukázal na ekonomické a politické problémy, ktoré sa objavili počas Veľkého skoku vpred. Na jeseň roku 1958 navštívil Pcheng svoju rodnú provinciu Che-nan, kde uvidel neobrobené polia a hladom umierajúcich roľníkov. Zároveň sa presvedčil o nedôveryhodnosti miestnych straníckych úradníkov. V liste informoval predovšetkým o zhoršení života roľníkov. Okrem toho tvrdil, že ľavicové chyby boli zakorenené v „buržoáznom fanaticizme“ a považoval za chybu pokračovať vo Veľkom skoku. Pchenga podporil člen politbyra Čang Wen-tchien, armádny generál Chuang Kche-čcheng a tajomník strany v provincii Chu-nan Čou Siao-čou. Mao jeho list považoval za osobný útok a Pchengovu zradu. Dňa 23. júla skritizoval Pchenga a označil ho aj s jeho nasledovníkmi za pravičiarov. Mao sa obhajoval tvrdením, že aj spisovatelia ako Konfucius, Karl Marx alebo Lenin urobili chyby, ale sústredenie sa na chyby nič nevyrieši. Pchengovi bola odobratá pozícia v strane aj v Ľudovej oslobodeneckej armáde. Odvtedy žil v domácom väzení. Napísal veľa listov adresovaných Maovi a Ústrednému výboru, ale situáciu to nezlepšilo. Na jeho miesto nastúpil Lin Piao.

Pcheng Te-chuaj pred konferenciou podnikol cestu do Európy (okrem iného aj do Československa) a v Albánsku sa stretol s Chruščovom, s ktorým otvorene hovoril o problémoch Číny. List adresovaný Maovi pravdepodobne teda poslúžil ako motív na zosadenie Pchenga.

Maovo víťazstvo nad Pchengom znamenalo, že Veľký skok vpred pokračoval naďalej. Okrem Pchenga bolo obvinených viac ako 3 milióny členov strany.

## Referencie


## Zdroj

Kategória:Dejiny Číny
Kategória:20. storočie v Číne
Kategória:Politika v Číne
Elisabeth Shueová

**Elisabeth Shueová** (; * 6. október 1963, Wilmington, Delaware, USA) je americká herečka, ktorá bola nominovaná na prestížne ocenenie Academy Awards, za jej herecký výkon vo filme *Zanechať Las Vegas* (1995). Známa je aj rolou Julie Finlay v televíznom seriáli ''Kriminálka Las Vegas '' (20002015).

## Detstvo a mladosť

Shueová sa narodila v meste Wilmington, v štáte Delaware. Jej otec je právnik a realitný developer, ktorý bol prezidentom International Food and Beverage Corporation. Jej matka bola viceprezidentkou v divízii privátneho bankovníctva Chemical Bank Corporation.  Jej rodičia sa rozviedli keď mala Shueová deväť rokov. Má nemecký a anglický pôvod. 
 
## Kariéra

Počas štúdia na Columbia High School začala Shueová účinkovať v televíznych reklamách. Objavila sa v niekoľkých vedľajších úlohách vo filmoch, kde vystupovala pod menom Lisa Shue. 

Výraznejšiu rolu mala v celovečernom filme *Karate Kid*, z roku 1984. V roku 1986 hrala po boku herca Terencea Stampa vo filme *Link*. Za svoj herecký výkon vo filme bola nominovaná na ocenenie The Saturn Awards. 

V roku 1988 sa objavila vo filme *Koktejl* po boku hercov ako Tom Cruise, Kelly Lynch a Gina Gershon. O rok neskôr, sa pripojila k hereckému obsadeniu filmu *[[Návrat do budúcnosti 2]]* a objavila sa aj v tretej časti s názvom *[[Návrat do budúcnosti 3]]*, z roku 1990. 

V roku 1990 účinkovala aj v divadelných prestaveniach na Broadwayi. V roku 1995 si zahrala rolu prostitútky vo filme *Zanechať Las Vegas*. Jej herecký výkon bol pozitívne prijatý filmovými kritikmi a získala mnoho filmových nominácii, vrátane Academy Awards, Zlatý glóbus či SAG. 

V roku 1997 ju obsadil Woody Allen do jednej z úloh vo filme *Pozor na Harryho*, kde hrala po boku Demi Moore, Robina Williamsa a Stanleyho Tucciho. 

V roku 1999 si zahrala vo filme *Molly: Stratený svet*. O rok neskôr hrala vo filme *Muž bez tieňa*. V roku 2004 hrala vo filme *Tajomná pokožka*. V roku 2009 hosťovala v televíznom seriáli *Larry, kroť sa*.

V roku 2012 sa pripojila k hereckému obsadeniu dvanástej série televízneho seriálu ''Kriminálka Las Vegas '', v ktorom účinkovala až do roku 2015.

V roku 2018 si zahrala v akčnom filme *Prianie smrti* spoločne s Bruceom Willisom a Patrickom Stewartom. O rok neskôr, si zahrala v prvej sérii televízneho seriálu *The Boys*. V roku 2023 si zahrala vo filme *The Good Half* a hosťovala v televíznom seriáli *Gen V*. 

Shueová sa venuje aj dabingu. 

## Súkromný život

Shueová je od roku 1994 vydatá za filmového režiséra Davisa Guggenheima, s ktorým má tri deti. 

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Divadelné herečky USA
Kategória:Osobnosti z Wilmingtonu (Delaware)
Kategória:Osobnosti USA nemeckého pôvodu
Kategória:Osobnosti USA anglického pôvodu
Kategória:Držitelia ceny Independent Spirit Award
Kategória:Absolventi Harvard University
Genius

**Genius** je americká digitálna mediálna spoločnosť založená 27. augusta 2009. Jej zakladateľom je Tom Lehman, Ilan Zechory a Mahbod Moghadam . Ich webová stránka slúži ako online hudobná encyklopédia, ktorá používateľom umožňuje poskytovať anotácie alebo interpretáciu textov piesní alebo poézie, správy, zdroje, dokumenty a iné.

Spoločnosť bola pôvodne spustená pod názvom **Rap Genius** so zameraním na hip-hopovú hudbu, pritiahla pozornosť a podporu celebrít, čo umožnilo ďalší rast.  Stránka sa v roku 2014 rozšírila o ďalšie formy médií, ako je pop, literatúra, R&B, a pridala platformu so zabudovanými anotáciami. V tom istom roku bola vydaná aplikácia pre iPhone . S cieľom zohľadniť tieto nové ciele bola stránka v júli 2014 znovu spustená pod názvom Genius. Verzia pre Android bola vydaná v auguste 2015  a v rokoch 2016 a 2017 začala spoločnosť produkovať originálny video obsah zameraný na hudbu a organizovať živé podujatia a koncerty.
Kategória:Online hudobné databázy
Vojnový film

[náhľad|Symbol vojnových filmov je [vojna.]]

**Vojnový film** je film, ktorý sa zaoberá témou vojny, vo všeobecnosti sa zameriava na ozbrojený konflikt, či už námorný, vzdušný alebo pozemný. Každý vojnový film môže pod seba zahŕňať aj iné žánre ako historický, akčný či dobrodružný. 

Rozoberané témy často zahŕňajú: boje, prežitie a úteky, kamarátstvo medzi vojakmi, obetavosť, zbytočnosť a neľudskosť bitiek, vplyvy vojny na spoločnosť a morálne a ľudské problémy, ktoré konflikt vyvolal.

Témy môžu byť historické, beletristické alebo biografické. Tón tohto typu filmu môže byť protivojnový, komiksový, propagandistický alebo dokumentárny.

## Vo Francúzsku
Na území francúzska boli nesmierne obľúbené vojnové filmy, najmä tie s pridanou komickou zložkou. Medzi najsledovanejšie vojnové filmy vo Francúzsku patria (výber):

## Referencie

## Iné projekty

## Externé odkazy

* Definition of a war movie

Kategória:Filmové žánre
Kriminálny film

**Kriminálny film** je kinematografický žáner, ktorého témy sa točia okolo zločinu v jeho najširšom zmysle, inšpirovaného kriminálnou literatúrou alebo skutočnými udalosťami. Rovnako ako pri akčnom filme alebo fantasy kinematografii ide o široký žáner, ktorý spája ďalšie špecifickejšie žánre, ako napríklad gangsterský film, detektívka alebo film noir.

## Podžánre
náhľad

Pod kriminálku spadajú aj dané podžánre:
* gangsterský / mafiánsky film
* film o obetiach
* policajný film
* právnický film
* film o lúpežiach

## Referencie

## Iné projekty

## Externé odkazy

* Crime film

Kategória:Filmové žánre
Romantický film

[náhľad|[Tyrone Power a Alice Faye vo filme *The Mad Parade* (1938).]]

**Romantický film** alebo výnimočne aj **Milostný film** je film o milostnom príbehu alebo romantickom dobrodružstve, ktorý zdôrazňuje vášeň, emóciu a lásku. Tento druh filmov je na začiatku väčšinou plný lásky a väčšinou končí romantickou drámou.

Romantické filmy robia lásku alebo hľadanie lásky ústrednou osou príbehu. Často sa milenci stretávajú a musia prekonávať prekážky, ako sú finančné problémy, fyzické alebo psychické choroby, diskriminácia na základe sociálneho alebo rasového postavenia alebo rodinné problémy, ktoré ohrozujú stabilitu ich zväzku. Ako v každom romantickom vzťahu, napätie každodenného života a jeho pokušenia budú súčasťou scenárov romantických filmov.

## Referencie

## Iné projekty

## Externé odkazy

* Romance film

Kategória:Filmové žánre
Hlboký potok (prítok Výravy)

**Hlboký potok** je potok v Laboreckej vrchovine, v regióne Horný Zemplín v Prešovskom kraji. Pramení a preteká územím obce Zbojné v okrese Medzilaborce a je pravostranným prítokom Výravy. Má dĺžku . 

## Prameň
Pramení v lesnom extraviláne v severnej časti územia obce Zbojné, v nadmorskej výške  na juhovýchodnom svahu lesa Kudrovec východne od vrchu Kudrovec s 

## Opis toku
Od prameňa tečie južným smerom cez extravilán územím obce Zbojné, pravým brehom obmýva úpätie lesa Bystré, ľavým brehom obmýva úpätie vrchu Kudrovec, pravým brehom obmýva úpätie lesa Čierťaž, v  priberá pravostranný bezmenný prítok, ľavým brehom obmýva úpätie lesa Bukovec, v  priberá pravostranný bezmenný prítok, ľavým brehom obmýva samotu – horáreň Pod Bystrým a vyteká z lesa do poľnohospodárskeho extravilánu, v  podteká cestu zo Zbojného do obce Svetlice a do obce Výrava, mení smer na juhozápad a ústi do Výravy ako jej pravostranný prítok. Výrava je prítokom Laborca. Pramení, preteká a ústi na území obce Zbojné. Nemá dôležitejší prítok.

## Pôvod názvu
Názov vodného toku má pôvod v charakteristickej vlastnosti vodného toku, ktorá je vyjadrená slovom hlboký vo význame nie plytký, majúci značnú hĺbku. Z prídavného mena hlboký po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena Hlboký potok ako súčasť veľmi početnej skupiny názvov v slovenskej toponymii, najmä hydronymii. Hydronymum Hlboký potok (prítok Výravy) bolo štandardizované v roku 1990. V súčasnej slovenskej štandardizovanej hydronymii hydronymum Hlboký potok nie je jedinečným názvom (december 2023).

## Referencie

Kategória:Potoky na Slovensku
Kategória:Vodné toky v okrese Medzilaborce
Kategória:Vodné toky v Laboreckej vrchovine
Kategória:Zbojné
Červená kniha (Mao Ce-tung)

Spis **Citáty predsedu Maa,** (, ) vďaka červenej obálke vreckového vydania všeobecne známy ako **Červená kniha**, je kompilácia prejavov, spisov a základných politických myšlienok z diel čínskeho komunistického revolucionára a predsedu komunistickej strany Číny Mao Ce-tunga (1893-1976).

Kniha je jedným z najviditeľnejších symbolov radikalizmu 20. storočia. Slúžila ako propaganda a zároveň sa stala kľúčovým rysom osobnostného kultu vodcu a ikonou Číny a komunizmu. Kniha bola použitá počas Kultúrnej revolúcie nielen na zefektívnenie ideológie a ideologickej uniformity, ale ako zbraň, ktorá má byť použitá proti vnímaným „triednym nepriateľom“ alebo „kontrarevolucionárom“. Počas tohto obdobia bolo prakticky povinné ju vlastniť či dokonca vedieť naspamäť určité pasáže.

Prvýkrát bola vydaná v januári roku 1964 Čínskou ľudovou oslobodeneckou armádou v Čínskej ľudovej republike. Následne bola masovo distribuovaná v období Kultúrnej revolúcie (1966-1976) až do Mao Ce-tungovej smrti roku 1976. Ako už napovedá názov, bola vydávaná v červených plastových doskách malej veľkosti, aby bola ľahko prenosná a ľudia ju mohli mať stále po ruke. Kniha obsahuje 427 citátov tematicky utriedených do 33 kapitol. V úvode je napísané, že „treba študovať citáty veľkého Maa, je potrebné učiť sa ich naspamäť.“ Zahrnutá je aj Maova slávna poznámka: „Každý komunista si musí osvojiť túto pravdu: ‚Z pušky vzíde moc.'“

V druhej polovici roku 1966 bola táto kniha v Číne vytlačená v približne 300 tlačiarňach. Knihy sa tlačili v takom množstve, aby každý čínsky občan jednu vlastnil. Počas obdobia Kultúrnej revolúcie tak celkový objem Citátov predsedu Maa uverejnených v Číne a v zahraničí predstavoval viac ako 5 miliárd. Celkovo existuje viac ako 500 vydaní vo viac ako 50 svetových jazykoch. Mao Ce-tungova Červená knižka je po Biblii druhou najpredávanejšou knihou na svete, celkom jej bolo predaných okolo 900 miliónov výtlačkov.

Vyšla aj v češtine (1968) a v Prahe sa dala získať na čínskej ambasáde.

## Referencie

## Iné projekty

## Zdroj

Kategória:Čínske knihy
Kategória:Literatúra v čínskom jazyku
Kategória:Knihy z 1964
Kategória:Mao Ce-tung
Halovská hora

**Halovská hora** () je vrch v Zemplínskych vrchoch, krajinnom celku Matransko-slanskej oblasti. Leží nad obcou Veľaty, približne  južne od Trebišova. 

## Poloha
Nachádza sa v severnej časti pohoria. Vrch leží v Košickom kraji, v okrese Trebišov a na katastrálnom území obce Veľaty. Najbližšími sídlami sú severne situovaný Hrčeľ a Veľaty, západne sa nachádzajú Michaľany a Luhyňa, južne Veľká a Malá Tŕňa a východne Kašov a Kysta. 

## Opis
Halovská hora leží na severnom konci hlavného hrebeňa Zemplínskych vrchov, severozápadne od dominantnej Rozhľadne (). Západným smerom sa nachádza Viničná hora (), Ondrejský kopec () a Hečka (), južným Čierna hora (), Berecka (), Šimonov vrch (), Chotárny vrch () a Rozhľadňa (), východne Vysoký vrch (), Veľký vrch (), Strekov () a Avaš () a severným Baňa () a Hliník (). Západné a severné svahy odvodňuje Hrčeľský potok do Chlmca a Ondavy, voda z južných odteká potokom Hečka do Roňavy a Bodrogu. Na vrchol nevedie značený turistický chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných častí s redšou vegetáciou je však možné vidieť okolité vrcholy Zemplínskych vrchov, Východoslovenskú nížinu, Slanské vrchy a Vihorlatské vrchy.

## Prístup
Na vrchol nevedie značená turistická trasa, preto prístup je možný z okolitých obcí. Západne prechádza  červeno značený chodník z ATC Mária do lokality Kúpele a Veľkej Tŕne. 

## Referencie

## Pozri aj
* Zemplínske vrchy
* Zoznam vrcholov v Zemplínskych vrchoch

## Externé odkazy
* Poloha na turistickej mape

Kategória:Vrchy v Zemplínskych vrchoch
Kategória:Vrchy pod 1000 metrov na Slovensku
Kategória:Vrchy v okrese Trebišov
Kategória:Veľaty
Tajný agent v Bangkoku

***Tajný agent v Bangkoku*** () je francúzsko-taliansky dobrodružný, akčný, krimi a špionážny film z roku 1964 režiséra André Hunebella.

Je to druhý diel z oficiálnej pentalógie o agentovi OSS 117, ktorú inicioval André Hunebelle a Paul Cadéac.

V hlavných úlohách účinkovali Kerwin Mathews, Pier Angeli, Robert Hossein a Dominique Wilms.

## Dej
Francúzsko-taliansky dobrodružno-akčný krimi film v štýle Jamesa Bonda. Vládny agent Hubert Bonisseur de La Bath ako OSS 117 (Kerwin Mathews) je poverený úlohou nájsť a zastaviť nebezpečného vedca a mága Dr. Sinna (Robert Hossein). Ten má v juhovýchodnej Ázii svoje sídlo (laboratórium), kde pri pokusoch na myšiach testuje nebezpečnú biologickú zbraňvírus moru vďaka ktorému by mohol ovládnuť svet. Pátranie nakoniec privedie Huberta do Bangkoku, kde sa stretáva nielen s nebezpečenstvom a nástrahami ale tiež aj s krásnou Lilou (Pier Angeli), doktorovou sestrou.

## Fakty a zaujímavosti
* Vo Francúzsku prišlo na film 2 934 442 divákov, čím sa stal za rok 1964 dvanástym najnavštevovanejším filmom vo Francúzsku.
* Film sa natáčal v Bangkoku a v štúdiách Studios de Boulogne v Boulogne-Billancourt.
* Nakrúcanie začalo 18. januára 1964 a skončilo 25. marca 1964.
* Všetky akčné scény a kaskadérske kúsky reguloval a mal na starosti Claude Carliez.
* Pôvodne hrala vo filme aj Colette Teissèdre (postava: Dr. Winter), no jej scény boli nakoniec z filmu vymazané.
* S časom necelých dvoch hodín ide o najdlhší diel ságy.

## Referencie

## Externé odkazy
* 
* 
* 
* 

Kategória:Filmy o OSS 117
Kategória:Filmy z 1964
Kategória:Filmy podľa názvu
Kategória:Filmy podľa knihy
Kategória:Francúzske filmy
Kategória:Francúzske akčné filmy
Kategória:Francúzske špionážne filmy
Kategória:Francúzske dobrodružné filmy
Kategória:Francúzske kriminálne filmy
Červená kniha

**Červená kniha** môže byť:

* citáty bývalého predsedu Komunistickej strany Mao Ce-tunga, pozri Červená kniha (Mao Ce-tung)
* zoznam ohrozených zvierat, pozri Červený zoznam IUCN
Furia à Bahia pour OSS 117

***Furia à Bahia pour OSS 117*** je francúzsko-taliansky dobrodružný, akčný, krimi a špionážny film z roku 1965 režiséra André Hunebella.

Je to tretí diel z oficiálnej pentalógie o agentovi OSS 117, ktorú inicioval André Hunebelle a Paul Cadéac.

V hlavných úlohách účinkovali Frederick Stafford, Mylène Demongeot a Raymond Pellegrin.

## Dej
V Južnej Amerike, najmä v Brazílii, sa množia samovražedné útoky na významných politikov. Vyšetrovaním vychádza najavo, že za atentáty stoja nájomní vrahovia v stave hypnózy. Na miesto je povolaný slávny agent OSS 117 (Frederick Stafford). Ten sa ďalším vyšetrovaním dostáva do indiánskej rezervácie, kde má svoje tajné sídlo neonacistická organizácia na čele s Leandrom (Raymond Pellegrin). Agentovou pomocníčkou a neskôr aj vyvolenou sa stáva záhadná kráska Anna-Maria (Mylène Demongeot).

## Fakty a zaujímavosti
* Vo Francúzsku prišlo na film 2 686 432 divákov, čím sa stal za rok 1965 jedenástym najnavštevovanejším filmom vo Francúzsku.
* Film sa natáčal v Riu a v štúdiách Studios de Saint-Maurice (Franstudio) v Saint-Maurice.
* Všetky akčné scény a kaskadérske kúsky reguloval a mal na starosti Claude Carliez.
* Pre vysoký honorár, ktorý si pýtal Mathews sa Hunebelle rozhodol nájsť nového predstaviteľa OSS 117. 
* Jean Marais bol jedným z adeptom na tajného francúzskeho agenta. 
* Podľa širokej verejnosti je film braný ako najlepší zo ságy.
* Mylène Demongeot v jednom rozhovore povedala o Frederickovi Staffordovi „Stafford, nie je veľký herec, je tuhý ako fajka, ale je to fešák, veľmi vysoký, vyšportovaný a veľmi milý.“
* Miesto natáčania záverečnej scény Iguaçu (vodopády) na hraniciach Brazílie a Argentíny.
* Vo francúzskom originály prepožičal hlavnej postave hlas skúsený dabér Jean-Pierre Duclos.

## Referencie

## Externé odkazy
* 
* 
* 
* 

Kategória:Filmy o OSS 117
Kategória:Filmy z 1965
Kategória:Filmy podľa názvu
Kategória:Filmy podľa knihy
Kategória:Francúzske filmy
Kategória:Francúzske akčné filmy
Kategória:Francúzske špionážne filmy
Kategória:Francúzske dobrodružné filmy
Kategória:Francúzske kriminálne filmy
Tajný agent v Tokiu

***Tajný agent v Tokiu*** () je francúzsko-taliansky dobrodružný, akčný, krimi a špionážny film z roku 1966 režiséra Michela Boisronda.

Je to štvrtý diel z oficiálnej pentalógie o agentovi OSS 117, ktorú inicioval André Hunebelle a Paul Cadéac.

V hlavných úlohách účinkovali Frederick Stafford, Marina Vlady, Henri Serre, Jitsuko Yoshimura a Valéry Inkijinof.

## Dej
Na malom ostrove v Tichom oceáne je zničená americká námorná základňa. Tajný agent OSS 117 (Frederick Stafford), inak v civile šarmantný aristokrat Hubert Bonisseur de la Bath, je vyslaný do Tokia, aby zistil pôvodcu a príčinu tejto akcie. Spojí sa s Evou Wilson (Marina Vlady), ktorá na americkej ambasáde v Japonsku zistila potrebné informácie o útoku. Eva sa mu prizná, že nie je úplne nevinná, teraz je ale ochotná spolupracovať s Hubertom. Ten sa začne vydávať za jej manžela, aby lepšie prenikol do medzinárodného gangu (organizácie), pre ktorú Eva pracuje. Stále častejšie sa ale agent ocitá v nebezpečenstve života a začína tušiť, že Eva mu nepovedala celú pravdu. Na čele zločincov je John Wilson (Henri Serre).

## Fakty a zaujímavosti
* Vo Francúzsku prišlo na film 2 120 606 divákov, čím sa stal za rok 1966 štrnástym najnavštevovanejším filmom vo Francúzsku.
* Film sa natáčal v Japonsku a v štúdiách Studios de la Victorine v Nice.
* Nakrúcanie začalo 23. apríla 1966 a skončilo 8. júla 1966.
* Všetky akčné scény a kaskadérske kúsky reguloval a mal na starosti Claude Carliez.
* André Hunebelle sa tentokrát uspokojí s produkciou filmu a réžiu prenecháva Michelovi Boisrondovi, za réžiu sa vráti o dva roky neskôr pri piatom a poslednom opuse *[[Tajný agent na Blízkom východe]]* s Johnom Gavinom v hlavnej úlohe.
* Na tomto filme sa podieľa aj Terence Young ako scenárista, prvý režisér filmov o Jamesovi Bondovi.
* Rovnako ako u Seana Conneryho (prvý James Bond 007), Kerwina Mathewsa (OSS 117) a Fredericka Stafforda (OSS 117), je to Jean-Pierre Duclos, kto dabuje týchto hercov vo francúzštine.

## Referencie

## Externé odkazy
* 
* 
* 
* 

Kategória:Filmy o OSS 117
Kategória:Filmy z 1966
Kategória:Filmy podľa názvu
Kategória:Filmy podľa knihy
Kategória:Francúzske filmy
Kategória:Francúzske akčné filmy
Kategória:Francúzske špionážne filmy
Kategória:Francúzske dobrodružné filmy
Kategória:Francúzske kriminálne filmy
Tajný agent na Blízkom východe

***Tajný agent na Blízkom východe*** ( a ) je francúzsko-taliansky dobrodružný, akčný, krimi a špionážny film z roku 1968 režiséra André Hunebella a Jeana-Pierra Desagnata.

Je to piaty diel z oficiálnej pentalógie o agentovi OSS 117, ktorú inicioval André Hunebelle a Paul Cadéac.

V hlavných úlohách účinkovali John Gavin, Margaret Lee, Curd Jürgens, Luciana Paluzzi a Robert Hossein.

## Dej
Americká tajná služba vyšle svojho najlepšieho európskeho agenta OSS 117 (John Gavin) do Ríma, aby vyšetril početné politické vraždy, ktorým polícia nestihla zabrániť. V prestrojení za nájomného zabijaka Chandlera sa agent OSS 117 votrie medzi arabských teroristov práve vo chvíli, keď pripravujú vraždu na diplomata OSN Van Dycka (Piero Lulli), povereného riešením mierových otázok na Blízkom východe. OSS 117 sa snaží organizáciu rozložiť z vnútra. Agent získa od teroristov zákazku na vraždu mierotvorcu, ale jeho smrť len zinscenuje a predhodí im falošnú mŕtvolu. Ale podarí sa mu oklamať aj geniálny mozog (Curd Jürgens) ako bossa arabskej teroristickej organizácie a zničiť hlavný stan zločincov skôr, než bude neskoro. Pri svojich akciách sa stretne s Aïcha Melik (Margaret Lee), s ktorou si padne do oka.

## Fakty a zaujímavosti
* Vo Francúzsku prišlo na film 1 226 223 divákov, čím sa stal za rok 1968 až štyridsiatym najnavštevovanejším filmom vo Francúzsku.
* Film sa natáčal v Taliansku (Rím), Tunisku (Tunis a Sidi Bou Saïd) a vo filmových štúdiách. Majorova vila je Villa Parisi, (neďaleko obce Frascati a Monte Porzio Catone, necelých 20 km juhovýchodne od centra Ríma).
* Tento film je piatym a posledným dielom zo série OSS 117, ktorú inicioval André Hunebelle. Zmena hlavného herca sa vysvetľuje tým, že OSS 117 podstúpil kozmetickú operáciu, aby nadobudol črty gangstra Williama Chandlera. Po Frederickovi Staffordovi tak preberá rolu John Gavin.
* John Gavin sa takmer stal Jamesom Bondom v Bondovke *[[Diamanty sú večné]]* (1971) a dokonca podpísal zmluvu s producentmi. Ale na poslednú chvíľu Sean Connery prijal rolu už po šiesty raz, za veľmi vysoký honorár. Producent Albert R. Broccoli však trval na tom, aby Gavin dostal plnú mzdu požadovanú v jeho zmluve.
* Robert Hossein, ktorý tu stvárňuje Dr. Saadiho, vedľajšieho záporáka, už hral hlavného antihrdinu v *[[Tajný agent v Bangkoku]]*.
* Curd Jürgens, ktorý tu hrá hlavného záporáka, si zahrá aj nepriateľa Jamesa Bonda o deväť rokov neskôr vo filme *[[Špión, ktorý ma miloval]]* od Lewisa Gilberta z roku 1977, zahrá si Karla Stromberga a postaví sa tak agentovi 007 Rogerovi Mooreovi. Luciana Paluzzi (doktorka Maud) hrala už v Bondovke *[[Thunderball]]*, kde hrala negatívnu Fionu Volpe, ktorá je zabitá počas tanca s Jamesom Bondom.

## Referencie

## Externé odkazy
* 
* 
* 
* 

Kategória:Filmy o OSS 117
Kategória:Filmy z 1968
Kategória:Filmy podľa názvu
Kategória:Filmy podľa knihy
Kategória:Francúzske filmy
Kategória:Francúzske akčné filmy
Kategória:Francúzske špionážne filmy
Kategória:Francúzske dobrodružné filmy
Kategória:Francúzske kriminálne filmy
Veronika poľná

**Veronika poľná** () je jednoročná bylina s poliehavou stonkou z čeľade skorocelovité (*Plantaginaceae*). Prirodzeným areálom jej rozšírenia je takmer celá Európa, Stredomorie a európske Rusko.

## Opis
Veronika poľná je jednoročná rastlina s byľou na báze poliehavou, v hornej časti vystúpavou, dlhá 5 až 25 cm. Stonka je oblá, krátko kučeravo chlpatá a na uzloch príležitostne zakoreňuje. 

Krátko stopkaté listy sú v dolnej časti byle protistojné, na báze plytko srdcovité, ostatné striedavé, vajcovité až elipsovité, nepravidelne plytko vrúbkovane pílkovité a na vrchole končisté. Svetlozelené čepele sú na líci i na rube roztrúsene chlpaté. 

Štvorpočetné kvety rastú jednotlivo v pazuchách listeňov. Biela, bledomodrá až ružová koruna je tanierovitá, s priemerom 6 – 7 mm, je modro žilkovaná. Rúrka koruny je znútra chlpatá a horný lupienok je sfarbený tmavšie ako ostatné. Kvety sú asi dvakrát väčšie ako u veroniky roľnej. Kvetné stopky sú kratšie alebo rovnako dlhé ako podporný list, sú roztrúsene chlpaté a v zrelosti tobolky ohnuté smerom k zemi. Dve tyčinky sú pripojené blízko bázy kvetnej rúrky. Čnelka dlhá asi 1,5 mm neprevyšuje zárez na vrchole tobolky. Štyri kališné zuby sú podlhovasté, končisté, na obvode brvité a dlhšie ako tobolka. 

Tobolky sú oválne, len mierne zboku stlačené, ostro vykrojené, riedko chlpaté, v čase zrelosti s výraznou žilnatinou. Obsahujú 3 – 7 oválne, žltohnedé, priečne jemne vráskavé semená. 

## Rozšírenie
Pôvodný areál rozšírenia veroniky poľnej je Európa, Stredomorie, európske Rusko, severná Afrika (Líbya, Maroko, Tunisko) a na ostrovoch Madeira, Kanárske ostrovy a Sicília. Zavlečená je vo Veľkej Británii, Írsku, vo východnej časti  Severnej Ameriky, na Novom Zélande, v Indii a Turkménsku.   

## Ekológia
Veronika poľná obsadzuje stanovištia od nížinného po podhorský stupeň. Rastie na poliach, úhoroch, záhradách, okrajoch ciest a na rumoviskách. Uprednostňuje ľahšie, výživné, na humus a dusík bohaté pôdy, kde sprevádza obilniny a okopaniny. 
V minulosti bola na Slovensku zastúpená hojnejšie, ale pod vplyvom agrotechnických zásahov sa stala veľmi vzácnym a ohrozeným druhom. Kvitne v marci až októbri, je samoopelivá a jej semená rozširujú mravce a vietor.

## Referencie

## Iné projekty

Kategória:Flóra na Slovensku
poľná
Kategória:Ohrozené druhy
Kategória:Rastliny s bielymi kvetmi
Kategória:Rastliny s modrými kvetmi
Kategória:Rastliny s ružovými kvetmi
Kategória:Buriny